CELEX: 22001A0308(01)
Language: el
Date: 2000-07-06 00:00:00
Title: Πρωτόκολλο για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από τις 3 Μαΐου 2000 έως τις 2 Μαΐου 2002

Avis juridique important

|

22001A0308(01)

Πρωτόκολλο για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από τις 3 Μαΐου 2000 έως τις 2 Μαΐου 2002  

Επίσημη Εφημερίδα αριθ. L 066 της 08/03/2001 σ. 0003 - 0021

Πρωτόκολλογια τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από τις 3 Μαΐου 2000 έως τις 2 Μαΐου 2002Άρθρο 1Από τις 3 Μαΐου 2000 και για την περίοδο δύο ετών, οι αλιευτικές δυνατότητες που χορηγούνται σύμφωνα με το άρθρο 2 της συμφωνίας καθορίζονται ως εξής:1. Σκάφη αλιείας γαρίδας:6550 ΚΟΧ ανά μήνα, κατά ετήσιο μέσο όρο, (22 σκάφη κατ' ανώτατο όριο).Οι ποσότητες που αλιεύονται από τα κοινοτικά σκάφη δεν πρέπει να υπερβούν τους 5000 τόνους γαρίδας, από τους οποίους 30 % αφορά αραπογαρίδα και το 70 % σταχτογαρίδα.2. Βενθοπελαγική αλιεία (μηχανότρατα, παραγάδι βυθού, σταθερά απλάδια δίχτυα):3750 ΚΟΧ ανά μήνα, κατά ετήσιο μέσο όρο.Απαγορεύεται η αλιεία που έχει ως στόχο το είδος Centrophorus granulosus.3. Σκάφη-ψυγεία αλιείας τόνου με γρίπο: 18 σκάφη.4. Παραγαδιάρικα επιφανείας: 25 σκάφη.5. Αλιεία πελαγικών ειδών: 2 σκάφη.Λαμβανομένου υπόψη του χαρακτήρα του, ο τύπος αυτός αλιείας υπόκειται σε πειραματική περίοδο έξι μηνών από την ημερομηνία έναρξης ισχύος του παρόντος πρωτοκόλλου.Άρθρο 21. Η χρηματική αντιστάθμιση που αναφέρεται στο άρθρο 7 της συμφωνίας για την περίοδο που προβλέπεται στο άρθρο 1 ορίζεται σε 13975000 ευρώ ετησίως (από τα οποία 9950000 ευρώ ετησίως ως χρηματική αντιστάθμιση και 4025000 ευρώ ετησίως για τις ενέργειες που αναφέρονται στο άρθρο 3 του παρόντος πρωτοκόλλου) σε αντάλλαγμα αλιευτικών δυνατοτήτων που καθορίζονται στο άρθρο 1.Η χρηματική αντιστάθμιση καταβάλλεται σε δημοσιονομική λογαριασμό του Υπουργείου Αλιείας και Περιβάλλοντος.Η εν λόγω χρηματική αντιστάθμιση καταβάλλεται το αργότερο στις 30 Νοεμβρίου για το πρώτο έτος ισχύος του πρωτοκόλλου και το αργότερο την ημερομηνία της επετείου υπογραφής του πρωτοκόλλου για το επόμενο έτος.2. Εάν σκάφη εξέλθουν από το πλαίσιο του πρωτοκόλλου και εάν οι αρχές της Αγκόλας δεν δεχθούν την αντικατάστασή τους από άλλα σκάφη, η προκύπτουσα μείωση των αλιευτικών δυνατοτήτων για τη Κοινότητα θα προκαλέσει ανάλογη προσαρμογή της χρηματικής αντιστάθμισης που αναφέρεται στην προηγούμενη παράγραφο.3. Η διάθεση της χρηματικής αντιστάθμισης ανήκει στην αποκλειστική αρμοδιότητα της Αγκόλας.Άρθρο 3Το ποσό που ορίζεται για συγκεκριμένες ενέργειες που προβλέπονται στο άρθρο 2 παράγραφος 1 ύψους 4025000 ευρώ ετησίως, κατανέμεται ως εξής:1. Επιστημονικά και τεχνικά προγράμματα της Αγκόλας που προορίζονται για τη βελτίωση των αλιευτικών και βιολογικών γνώσεων της αλιευτικής ζώνης της Αγκόλας: 750000 ευρώ.2. Πρόγραμμα ελέγχου της ποιότητας: 350000 ευρώ.3. Πρόγραμμα στήριξης της εποπτείας στον τομέα της αλιείας: 775000 ευρώ.4. Πρόγραμμα ανάπτυξης της αλιείας περιορισμένης κλίμακας: 150000 ευρώ.5. Πρόγραμμα θεσμικής στήριξης του Υπουργείου Αλιείας και Περιβάλλοντος: 500000 ευρώ.6. Πρόγραμμα χρηματοδότησης σχολών αλιείας, υποτροφιών, πρακτικής μαθητείας σε διάφορους επιστημονικούς, τεχνικούς και οικονομικούς τομείς που αφορούν την αλιεία και συμμετοχή σε διεθνείς οργανώσεις, σεμινάρια, συμπόσια και εργαστήρια: 1500000 ευρώ.Οι ενέργειες καθώς και τα ετήσια ποσά τα οποία διατίθενται γι' αυτές, αποφασίζονται από το Υπουργείο Αλιείας και Περιβάλλοντος, το οποίο ενημερώνει σχετικά την Επιτροπή των Ευρωπαϊκών Κοινοτήτων.Τα εν λόγω ετήσια ποσά τίθενται στη διάθεση των σχετικών διαρθρώσεων σε δημοσιονομικό λογαριασμό του Υπουργείου Αλιείας και Περιβάλλοντος, το αργότερο στις 30 Νοεμβρίου του πρώτου έτους και κατόπιν, την ημερομηνία επετείου υπογραφής του πρωτοκόλλου για το επόμενο έτος.Το Υπουργείο Αλιείας και Περιβάλλοντος διαβιβάζει εγγράφως στην Επιτροπή των Ευρωπαϊκών Κοινοτήτων λεπτομερή στοιχεία. Ανάλογα με την πραγματική θέση σε εφαρμογή των ενεργειών αυτών, η Ευρωπαϊκή Κοινότητα θα μπορεί να επανεξετάσει τις σχετικές πληρωμές κατόπιν διαβούλευσης με τις αρχές της Αγκόλας.Άρθρο 4Εάν οι όροι εκμετάλλευσης των αλιευτικών πόρων στην αποκλειστική οικονομική ζώνη (ΑΟΖ) της Αγκόλας μεταβληθούν σημαντικά και παρεμποδίζουν την άσκηση αλιευτικών δραστηριοτήτων, η Ευρωπαϊκή Κοινότητα επιφυλάσσεται του δικαιώματος να διακόψει την καταβολή της χρηματικής αντιστάθμισης, μετά από συμφωνία μεταξύ των μερών.Άρθρο 5Θεσπίζεται ετήσια κοινή επιστημονική σύσκεψη που έχει ως σκοπό την ανάλυση θεμάτων σχετικά με τη βιώσιμη διαχείριση των αλιευτικών πόρων.Άρθρο 6Σε περίπτωση κατά την οποία η Κοινότητα δεν πραγματοποιήσει τις πληρωμές που προβλέπονται στα άρθρα 2 και 3 εντός των προβλεπόμενων προθεσμιών, η εφαρμογή της συμφωνίας μπορεί να ανασταλεί.Άρθρο 7Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας καταργείται και αντικαθίσταται από το παράρτημα του παρόντος πρωτοκόλλου.Άρθρο 8Το παρόν πρωτόκολλο αρχίζει να ισχύει από την ημερομηνία της υπογραφής του.Εφαρμόζεται από την 3η Μαΐου 2000.ΠΑΡΑΡΤΗΜΑ ΑΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ1. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ1.1. Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλας, μέσω της αντιπροσωπείας της Επιτροπής στην Αγκόλα, αίτηση, την οποία συντάσσει ο πλοιοκτήτης, για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία παρέχονται για το σκοπό αυτό από την Αγκόλα, σύμφωνα με τα υποδείγματα που περιέχονται στα προσαρτήματα 1 και 2. Η πρώτη αίτηση πρέπει να συνοδεύεται από πιστοποιητικό καταμέτρησης της χωρητικότητας του σκάφους. Κάθε αίτηση για χορήγηση αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.Για τους σκοπούς του παρόντος πρωτοκόλλου, τα αλιεύματα που αλιεύονται από κοινοτικά σκάφη που αλιεύουν στο πλαίσιο της συμφωνίας θεωρούνται ότι έχουν κοινοτική καταγωγή.1.2. Κάθε άδεια χορηγείται στον πλοιοκτήτη για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών.1.3. Οι άδειες χορηγούνται από τις αρχές της Αγκόλας στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή. Ωστόσο, στην περίπτωση θυνναλιευτικών ή παραγαδιάρικων σκαφών επιφανείας, μπορεί να χορηγείται αντίγραφο της άδειας με τέλεφαξ στους εφοπλιστές ή στους αντιπροσώπους ή πράκτορές τους.1.4. Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής στην Αγκόλα.1.5. Η άδεια πρέπει να διατηρείται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η ανακοίνωση καταβολής της προκαταβολής της Ευρωπαϊκής Επιτροπής από τις αρχές της Αγκόλας, το σκάφος εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλας. Εν ανομονή της παραλαβής της οριστικής άδειας, μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους.1.6. Οι άδειες ισχύουν για περίοδο ενός έτους.1.7. Κάθε σκάφος πρέπει να εκπροσωπείται από έναν πράκτορα εγκεκριμένο από το Υπουργείο Αλιείας και Περιβάλλοντος, ο οποίος να διαθέτει επίσημη διεύθυνση κατοικίας στην Αγκόλα.1.8. Οι αρχές της Αγκόλας κοινοποιούν, το ταχύτερο δυνατό, τις πληροφορίες σχετικά με τους τραπεζικούς λογαριασμούς και το νόμισμα που χρησιμοποιείται για τη χρηματοδοτική εκτέλεση της παρούσας συμφωνίας.2. ΤΕΛΗ ΤΩΝ ΑΔΕΙΩΝ2.1. Διατάξεις που εφαρμόζονται στις μηχανότρατεςΤα τέλη αδειών καθορίζονται ως εξής:- για τα σκάφη αλιείας γαρίδας: 58 ευρώ ανά κοχ ανά μήνα,- για τη βενθοπελαγική αλιεία: 205 ευρώ ανά κοχ ανά έτος.Η καταβολή των τελών μπορεί να πραγματοποιηθεί σε τριμηνιαίες ή εξαμηνιαίες δόσεις. Στην περίπτωση αυτή, το ποσό προσαυξάνεται κατά 5 και 3 % αντίστοιχα.2.2. Διατάξεις που εφαρμόζονται στα θυνναλιευτικά και στα παραγαδιάρικα επιφανείαςΤα τέλη ορίζονται σε 25 ευρώ ανά τόνο που αλιεύεται στην αλιευτική ζώνη της Αγκόλας.Οι άδειες χορηγούνται μετά από καταβολή κατ' αποκοπήν ποσού 4200 ευρώ ανά έτος και ανά θυνναλιευτικό αλιείας με γρίπο με ψυκτικές εγκαταστάσεις, το οποίο είναι ισοδύναμο των τελών που αντιστοιχούν στην αλιεία 168 τόνων αλιευμάτων ανά έτος στα ύδατα της Αγκόλας, καθώς και με την καταβολή ενός κατ'αποκοπήν ποσού 2100 ευρώ ανά έτος και ανά παραγαδιάρικο επιφανείας, το οποίο είναι ισοδύναμο των τελών που αντιστοιχούν στην αλιεία 84 τόνων αλιευμάτων ανά έτος.Η οριστική εκκαθάριση των οφειλομένων τελών για τη συγκεκριμένη περίοδο πραγματοποιείται από την Επιτροπή των Ευρωπαϊκών Κοινοτήτων στο τέλος του πρώτου τριμήνου του έτους που έπεται εκείνου κατά το οποίο αλιεύθηκαν τα αλιεύματα, βάσει δηλώσεων αλιευμάτων που υποβάλλονται για κάθε σκάφος και επιβεβαιώνονται από ειδικό επιστημονικό οργανισμό ο οποίος είναι εγκατεστημένος στην περιοχή, ιδίως το Ινστιτούτο Έρευνας για την Ανάπτυξη (ΙRD), το Ισπανικό Ωκεανογραφικό Ινστιτούτο (ΙΕΟ) και το Πορτογαλικό Ινστιτούτο Θαλάσσιας Έρευνας (ΙΡΙΜΑR).Η εκκαθάριση αυτή ανακοινώνεται ταυτόχρονα στις αρχές της Αγκόλας και στους πλοιοκτήτες. Κάθε ενδεχόμενη επιπλέον πληρωμή πραγματοποιείται από τους πλοιοκτήτες το αργότερο 30 ημέρες μετά την κοινοποίηση της τελικής εκκαθάρισης σε ανοιχτό λογαριασμό σε ένα χρηματοπιστωτικό οργανισμό ή άλλο οργανισμό που ορίζεται από τις αρχές της Αγκόλας.Ωστόσο, εάν το ποσό της οριστικής εκκαθάρισης είναι χαμηλότερο από το ποσό της προκαταβολής που αναφέρεται ανωτέρω, η διαφορά δεν μπορεί να ανακτηθεί από τον πλοιοκτήτη.3. ΒΙΟΛΟΓΙΚΗ ΑΝΑΠΑΥΣΗΜία περίοδος βιολογικής ανάπαυσης για την αλιεία της γαρίδας θα καθορίζεται κάθε έτος με βάση τα αποτελέσματα των διεξαγόμενων επιστημονικών παρατηρήσεων. Η περίοδος αυτή ανακοινώνεται στην Επιτροπή και στους πλοιοκτήτες με ελάχιστη προειδοποίηση τριών μηνών. Οι πλοιοκτήτες δεν καταβάλλουν τέλη αδείας κατά τη διάρκεια της περιόδου της βιολογικής ανάπαυσης.4. ΠΑΡΕΜΠΙΠΤΟΝΤΑ ΑΛΙΕΥΜΑΤΑΤα παρεμπίπτοντα αλιεύματα των σκαφών αλιείας γαρίδας ανήκουν στους πλοιοκτήτες, οι οποίοι επιτρέπεται να αλιεύουν μέχρι 500 τόνους καβούρια ανά έτος.5. ΕΚΦΟΡΤΩΣΕΙΣΤα παραγαδιάρικα σκάφη επιφανείας της Κοινότητας προσπαθούν να συμμετέχουν στον εφοδιασμό της κονσερβοβιομηχανίας τόνου στην Αγκόλα, ανάλογα με την αλιευτική τους προσπάθεια στη ζώνη, εφαρμόζοντας τιμή που καθορίζεται με κοινή συμφωνία μεταξύ των εφοπλιστών και των αλιευτικών αρχών της Αγκόλας, με βάση τις τρέχουσες τιμές της διεθνούς αγοράς. Το ποσό εξοφλείται σε μετατρέψιμο συνάλλαγμα.6. ΜΕΤΑΦΟΡΤΩΣΕΙΣΌλες οι μεταφορτώσεις πρέπει να κοινοποιούνται οχτώ ημέρες εκ των προτέρων στις αρμόδιες αρχές της Αγκόλας και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών.Αντίγραφο των εγγράφων μεταφόρτωσης διαβιβάζεται στη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος 15 ημέρες πριν από το τέλος κάθε μήνα όσον αφορά τον προηγούμενο μήνα.7. ΔΗΛΩΣΕΙΣ ΑΛΙΕΥΜΑΤΩΝ7.1. Σκάφη αλιείας γαρίδας και σκάφη αλιείας βενθοπελαγικών ειδών7.1.1. Τα εν λόγω σκάφη υποχρεούνται να διαβιβάζουν στο Ινστιτούτο Θαλάσσιας Έρευνας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικού ταξιδίου, τα δελτία αλιευμάτων που εμφαίνονται στα προσαρτήματα 3 και 4.Εξάλλου, αποστέλλεται για κάθε σκάφος, στο Γραφείο Μελετών Σχεδιασμού και Στατιστικής του Υπουργείου Αλιείας και Περιβάλλοντος, μέσω της αντιπροσωπείας των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που αλιεύτηκαν κατά τη διάρκεια του μήνα καθώς και τις ποσότητες που διατηρούνται επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω.Σε περίπτωση μη τήρησης των διατάξεων αυτών, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από την ισχύουσα νομοθεσία.7.1.2. Επιπλέον τα εν λόγω σκάφη πρέπει να ανακοινώνουν καθημερινώς το γεωγραφικό τους στίγμα και τα αλιεύματα της προηγούμενης ημέρας στο σταθμό ασυρμάτου της Λουάντα. Ο αριθμός κλήσης κοινοποιείται στον πλοιοκτήτη τη στιγμή της έκδοσης της άδειας αλιείας. Σε περίπτωση που δεν υπάρχει δυνατότητα χρήσης του εν λόγω σταθμού, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέτυπο και το τηλεγράφημα.Τα σκάφη αυτά δεν δύνανται να εξέρχονται της αλιευτικής ζώνης της Αγκόλας παρά μόνον μετά από προηγούμενη έγκριση της Διεύθυνσης Επιθεώρησης και Εποπτείας του Υπουργείου Αλιείας και Περιβάλλοντος και μετά από επαλήθευση των αλιευμάτων που υπάρχουν επί του σκάφους.7.2. Θυνναλευτικά και παραγαδιάρικα επιφανείαςΚατά τη διάρκεια των δραστηριότητων στην αλιευτική ζώνη της Αγκόλας, τα σκάφη πρέπει να ανακοινώνουν στον σταθμό ασυρμάτου της Λουάντα, κάθε τρεις μέρες, το γεωγραφικό τους στίγμα και την ποσότητα των αλιευμάτων τους. Κατά τη στιγμή της εισόδου ή της εξόδου τους από την αλιευτική ζώνη της Αγκόλας, τα σκάφη ανακοινώνουν στο σταθμό ασυρμάτου της Λουάντα το γεωγραφικό τους στίγμα και την ποσότητα των αλιευμάτων που υπάρχουν επί του σκάφους.Σε περίπτωση που δεν υπάρχει δυνατότητα χρήσης του εν λόγω σταθμού, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέπυπο ή το τηλεγράφημα.Εξάλλου, ο πλοίαρχος πρέπει να τηρεί ημερολόγιο αλιείας σύμφωνα με το προσάρτημα 5, για κάθε αλιευτική περίοδο που διανύθηκε εντός της αλιευτικής ζώνης της Αγκόλας.Το έντυπο πρέπει να συμπληρώνεται με ευκρινή τρόπο, να υπογράφεται από τον πλοίαρχο του σκάφους και να διαβιβάζεται, εντός προθεσμίας 45 ημερών από το τέλος της αλιευτικής περιόδου, στη Γενική Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος, μέσω της αντιπροσωπείας της Επιτροπής των Ευρωπαϊκών Κοινοτήτων.Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από την ισχύουσα νομοθεσία της.8. ΑΛΙΕΥΤΙΚΕΣ ΖΩΝΕΣ8.1. Οι αλιευτικές ζώνες, στις οποίες μπορούν να έχουν πρόσβαση τα σκάφη αλιείας γαρίδας, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας, βορείως των 12 ° 20' και πέραν των 12 ναυτικών μιλίων από τις γραμμές βάσης.8.2. Οι αλιευτικές ζώνες στις οποίες μπορούν να έχουν πρόσβαση τα θυνναλιευτικά γρι-γρι με ψυκτικές εγκαταστάσεις καθώς και τα παραγαδιάρικα επιφανείας, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας πέραν των 12 ναυτικών μιλίων από τις γραμμές βάσης.8.3. Οι αλιευτικές ζώνες στις οποίες έχουν πρόσβαση τα αλιευτικά σκάφη βενθοπελαγικών ειδών, περιλαμβάνουν τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλας:- για τις μηχανότρατες, πέραν των 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς βορρά από τον παράλληλο 13 ° 00' Ν και προς νότο από τη γραμμή, η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλας και της Ναμίμπια,- για τα σκάφη που χρησιμοποιούν άλλα αλιευτικά εργαλεία, πέραν των 8 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς νότο από μία γραμμή η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλας και της Ναμίμπια.9. ΝΑΥΤΟΛΟΓΗΣΗΟ πλοιοκτήτης, στον οποίο χορηγήθηκε άδεια αλιείας δυνάμει της παρούσας συμφωνίας, πρέπει να συμβάλει στην επαγγελματική κατάρτιση έξι τουλάχιστον ναυτικών της Αγκόλας, οι οποίοι επιλέγονται ελεύθερα από κατάλογο του Υπουργείου Αλιείας και Περιβάλλοντος, σε κάθε σκάφος, εκτός από τα θυνναλιευτικά γρι-γρι με ψυκτικές εγκαταστάσεις και τα παραγαδιάρικα επιφανείας.Στην περίπτωση κατά την οποία, κατόπιν αιτήσεως της Αγκόλας, επιβιβασθεί παρατηρητής, θεωρείται ότι συμπεριλαμβάνεται στους προαναφερθέντες έξι ναυτικούς.Οι κοινοτικοί πλοιοκτήτες ασκούν προσπάθειες προκειμένου να αυξήσουν τον αριθμό των ναυτικών και να βελτιώσουν την επαγγελματική κατάρτισή τους.Ο μισθός των ναυτικών, που καθορίζεται σύμφωνα με τη μισθολογική κλίμακα της Αγκόλας, καθώς και οι άλλες αποδοχές επιβαρύνουν τον πλοιοκτήτη και καταβάλλονται σε ανοιχτό λογαριασμό, σε ένα χρηματοδοτικό οργανισμό, τον οποίο ορίζει το Υπουργείο Αλιείας και Περιβάλλοντος. Οι μισθοί αυτοί θα πρέπει να περιλαμβάνουν την αντίστοιχη ασφαλιστική κάλυψη κατά παντός κινδύνου.10. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ10.1. Κάθε σκάφος δύναται να ναυτολογήσει έναν επιστημονικό παρατηρητή, τον οποίον διορίζει και αποζημιώνει το Υπουργείο Αλιείας και Περιβάλλοντος. Η παρουσία του παρατηρητή επί του σκάφους δεν μπορεί κανονικά να υπερβαίνει τη διάρκεια μιας αλιευτικής εξόρμησης.10.2. Ο χρόνος παρουσίας του παρατηρητή επί του σκάφους καθορίζεται από τις αρχές της Αγκόλας χωρίς ωστόσο να υπερβαίνει, κατά γενικό κανόνα, το χρονικό διάστημα που είναι αναγκαίο προκειμένου να εκτελέσει τα καθήκοντά του.10.3. Ο παρατηρητής απολαύει της ίδιας μεταχείρισης όπως και οι αξιωματικοί του σκάφους. Ο παρατηρητής:- παρατηρεί τις αλιευτικές δραστηριότητες των σκαφών,- προβαίνει σε βιολογική δειγματοληψία στο πλαίσιο επιστημονικών προγραμμάτων,- καταγράφει τα χρησιμοποιούμενα αλιευτικά εργαλεία,- επαληθεύει τα στοιχεία των αλιευμάτων που αφορούν τη ζώνη αλιείας της Αγκόλας, τα οποία εμφαίνονται στο ημερολόγιο του πλοίου,- κοινοποιεί μια φορά την εβδομάδα μέσω ασυρμάτου τα αλιευτικά δεδομένα.Κατά την παραμονή επί του σκάφους ο παρατηρητής:- λαμβάνει όλα τα αναγκαία μέτρα ώστε η επιβίβασή του καθώς και η παρουσία του επί του σκάφους να μην διακόπτουν ούτε να παρεμποδίζουν τις αλιευτικές δραστηριότητες,- δεν προκαλεί ζημίες στα αγαθά και στον εξοπλισμό που ευρίσκονται στο σκάφος και τηρεί το απόρρητο όλων των εγγράφων που ανήκουν στο σκάφος αυτό.- συντάσσει έκθεση δραστηριοτήτων η οποία διαβιβάζεται στις αρμόδιες αρχές της Αγκόλας.Οι όροι επιβίβασής του ορίζονται με κοινή συμφωνία μεταξύ του πλοιοκτήτη ή του εκπροσώπου του και των αρχών της Αγκόλας. Ο μισθός και οι εισφορές κοινωνικής ασφάλισης του παρατηρητή βαρύνουν το Υπουργείο Αλιείας και Περιβάλλοντος. Οι πλοιοκτήτες καταβάλλουν στο Υπουργείο Αλιείας και Περιβάλλοντος, μέσω του πράκτορα ποσό 15 ευρώ ανά ημέρα παραμονής του παρατηρητή σε κάθε σκάφος. Τα έξοδα επιβίβασης και αποβίβασης του παρατηρητή βαρύνουν τον πλοιοκτήτη εφόσον δεν είναι σε θέση να αναλάβει και να αποβιβάσει τον παρατηρητή σε λιμένα της Αγκόλας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στον συμφωνημένο τόπο ή χρόνο και εντός των δώδεκα επόμενων ωρών, ο πλοιοκτήτης απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή.11. ΕΠΙΘΕΩΡΗΣΗ ΚΑΙ ΕΛΕΓΧΟΣΤα κοινοτικά σκάφη που αλιεύουν στο πλαίσιο της συμφωνίας, θα αποτελέσουν αντικείμενο δορυφορικής παρακολούθησης σύμφωνα με τους όρους που πρόκειται να συμφωνηθούν μεταξύ των μερών.Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που αλιεύουν στο πλαίσιο της συμφωνίας, πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλας που είναι επιφορτισμένος με την επιθεώρηση και τον έλεγχο των αλιευτικών δραστηριότητων.Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.12. ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝΚάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλας στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.Με την επιφύλαξη των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλας (TAAG).Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος.13. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝΗ ελάχιστη διάσταση των χρησιμοποιούμενων ματιών των διχτυών είναι:13.1. Αλιεία γαρίδας: 50 mm από 1ης Μαρτίου 2001. Μέχρι την ημερομηνία αυτή, 40 mm.13.2. Αλιεία βενθοπελαγικών: 110 mm.13.3. Η χρήση ενός νέου μεγέθους ματιών θα εφαρμόζεται στα σκάφη της Κοινότητας μόνο μετά τον έκτο μήνα από την κοινοποίησή του προς της Επιτροπή των Ευρωπαϊκών Κοινοτήτων.14. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ ΓΙΑ ΣΚΟΠΟΥΣ ΕΛΕΓΧΟΥ14.1. Η αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών για κάθε ακινητοποίηση για σκοπούς ελέγχου αλιευτικού πλοίου που φέρει σημαία κράτους μέλους της Κοινότητας, η οποία έλαβε χώρα εντός της αλιευτικής ζώνης της Αγκόλας και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.14.2. Πριν να εξετασθεί η λήψη ενδεχόμενων μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου έναντι του φορτίου ή του εξοπλισμού του σκάφους, εκτός των περιπτώσεων που τα μέτρα αυτά έχουν ως σκοπό τη διατήρηση των αποδείξεων σχετικά με την υποτιθέμενη παράβαση, πραγματοποιείται συνάντηση συνεννόησης εντός προθεσμίας μίας εργάσιμης ημέρας μετά τη λήψη των προαναφερθεισών πληροφοριών, μεταξύ της αντιπροσωπείας της Ευρωπαϊκής Επιτροπής στην Αγκόλα, του Υπουργείου Αλιείας και Περιβάλλοντος, και των αρχών ελέγχου, με την ενδεχόμενη συμμετοχή ενός εκπροσώπου του οικείου κράτους μέλους.Κατά τη συνάντηση αυτή, τα μέρη ανταλλάσσουν μεταξύ τους κάθε έγγραφο ή κάθε χρήσιμη πληροφορία, κυρίως αποδεικτικά στοιχεία αυτόματης καταγραφής του στίγματος του σκάφους κατά τη διάρκεια της αλιευτικής εξόρμησης μέχρι τη στιγμή της ακινητοποίησης για σκοπούς ελέγχου, οι οποίες μπορούν να βοηθήσουν στην αποσαφήνιση των περιστάσεων των διαπιστωθέντων γεγονότων.Ο πλοιοκτήτης ή ο εκπρόσωπός του ενημερώνεται για το αποτέλεσμα αυτών των συνεννοήσεων, καθώς και για όλα τα μέτρα που συνεπάγεται ο έλεγχος.14.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συναλλακτική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια της ακινητοποίησης για σκοπούς ελέγχου.14.4. Εάν η υπόθεση δεν κατέστη δυνατό να διακανονισθεί με συναλλακτική διαδικασία και εάν ασκηθεί δίωξη ενώπιον μιας αρμόδιας δικαστικής αρχής, ορίζεται τραπεζική εγγύηση από την αρμόδια αρχή εντός προθεσμίας σαράντα οκτώ ωρών μετά το τέλος της συναλλακτικής διαδικασίας εν αναμονή της δικαστικής απόφασης. Το ποσό της εγγύησης αυτής δεν πρέπει να είναι μεγαλύτερο από το ανώτατο ύψος προστίμου που προβλέπεται από την εθνική νομοθεσία για την υποτιθέμενη παράβαση. Η τραπεζική εγγύηση αποδεσμεύεται από την αρμόδια αρχή αμέσως μόλις εκδοθεί δικαστική απόφαση που απαλλάσσει τον πλοίαρχο του σκάφους από την κατηγορία.14.5. Το σκάφος και το πλήρωμά του αποδεσμεύονται:- είτε μετά από το τέλος των συνεννοήσεων, εάν το επιτρέπουν οι σχετικές διαπιστώσεις,- είτε μετά την εκπλήρωση των υποχρεώσεων που απορρέουν από τη συναλλακτική διαδικασία,- είτε μετά από κατάθεση της τραπεζικής εγγύησης από τον πλοιοκτήτη (δικαστική διαδικασία).ΠΑΡΑΡΤΗΜΑ BΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΑΛΙΕΙΑΣ ΠΕΛΑΓΙΚΩΝ ΕΙΔΩΝ ΤΗΣ ΚΟΙΝΟΤΗΤΑΣ1. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ1.1. Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλας, μέσω της αντιπροσωπείας της στην Αγκόλα, αίτηση, την οποία συντάσσει ο πλοιοκτήτης για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία παρέχονται για το σκοπό αυτό από την Αγκόλα, σύμφωνα με τα υποδείγματα που εμφαίνονται στο προσάρτημα 1. Η πρώτη αίτηση πρέπει να συνοδεύεται από πιστοποιητικό καταμέτρησης της χωρητικότητας του σκάφους. Κάθε αίτηση για χορήγηση αδείας, πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.Σε περίπτωση ανανέωσης της άδειας, θα πρέπει να αποδεικνύεται στις αρχές της Αγκόλας η πληρωμή των αντίστοιχων τελών για την αιτούμενη περίοδο. Τα προαναφερόμενα έγγραφα χορηγούνται αποκλειστικά κατά την πρώτη αίτηση αδείας, ή σε περίπτωση τροποποίησης των τεχνικών χαρακτηριστικών του σκάφους.1.2. Η άδεια χορηγείται στον πλοιοκτήτη για ένα συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών.1.3. Όσον αφορά την πρώτη αίτηση, οι άδειες χορηγούνται από τις αρχές της Αγκόλας στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή.1.4. Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής στην Αγκόλα.1.5. Η άδεια πρέπει να διατηρείται πάντοτε επί του σκάφους. Εντούτοις, μόλις παραληφθεί η ανακοίνωση καταβολής της προκαταβολής της Επιτροπής των Ευρωπαϊκών Κοινοτήτων από τις αρχές της Αγκόλας, το σκάφος εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλας. Εν ανομονή της παραλαβής της οριστικής άδειας, μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους.1.6. Οι άδειες ισχύουν για ελάχιστη περίοδο ενός μηνός, αλλά μπορούν να ανανεώνονται.1.7. Κάθε σκάφος πρέπει να εκπροσωπείται από έναν πράκτορα εγκεκριμένο από το Υπουργείο Αλιείας και Περιβάλλοντος, ο οποίος διαθέτει επίσημη διεύθυνση κατοικίας στην Αγκόλα.1.8. Οι αρχές της Αγκόλας κοινοποιούν, πριν από την έναρξη ισχύος του παρόντος πρωτοκόλλου, τις πληροφορίες σχετικά με τους τραπεζικούς λογαριασμούς και το νόμισμα που χρησιμοποιείται για τη χρηματοδοτική εκτέλεση της παρούσας συμφωνίας.1.9. Οι άδειες αφορούν για την αλιεία σαβριδιών και σκουμπριού. Επιτρέπεται επί του σκάφους παρεμπίπτον αλίευμα άλλων ειδών μέχρι ποσοστού 10 %.2. ΤΕΛΗ ΑΔΕΙΩΝΤα τέλη των αδειών καθορίζονται σε 3 ευρώ ανά μήνα ανά ΚΟΧ.Μετά το πέρας της πειραματικής περιόδου, οι όροι άσκησης της αλιείας αυτής καθορίζοντας κατόπιν κοινής συμφωνίας μεταξύ των εφοπλιστών και των αρχών της Αγκόλας με βάση την ανάλυση των αποτελεσμάτων της πειραματικής περιόδου.3. ΜΕΤΑΦΟΡΤΩΣΕΙΣΌλες οι μεταφορτώσεις πρέπει να κοινοποιούνται οκτώ ημέρες εκ των προτέρων στις αρμόδιες αρχές της Αγκόλας και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών.Αντίγραφο των εγγράφων μεταφόρτωσης διαβιβάζεται στη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος 15 ημέρες πριν από το τέλος κάθε μήνα όσον αφορά τον προηγούμενο μήνα.4. ΔΗΛΩΣΕΙΣ ΑΛΙΕΥΜΑΤΩΝ4.1. Τα εν λόγω σκάφη υποχρεούνται να διαβιβάζουν στο Ινστιτούτο Έρευνας της Αλιείας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εξόρμησης τα δελτία αλιευμάτων που εμφαίνονται στο προσάρτημα 6.Εξάλλου, αποστέλλεται για κάθε σκάφος, στο Γραφείο Μελετών, Σχεδιασμού και Στατιστικής του Υπουργείου Αλιείας και Περιβάλλοντος, μέσω της αντιπροσωπείας των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που αλιεύτηκαν κατά τη διάρκεια του μήνα καθώς και τις ποσότητες που διατηρούνται επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω.4.2. Τα εν λόγω αλιευτικά σκάφη δεν δύνανται να εξέρχονται της αλιευτικής ζώνης της Αγκόλας παρά μόνον μετά από προηγούμενη έγκριση από τη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος και μετά από επαλήθευση των αλιευμάτων που υπάρχουν επί του σκάφους.Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από την ισχύουσα νομοθεσία της.5. ΑΛΙΕΥΤΙΚΕΣ ΖΩΝΕΣΟι αλιευτικές ζώνες, στις οποίες μπορούν να έχουν πρόσβαση στα αλιευτικά σκάφη πελαγικών ειδών, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας.6. ΝΑΥΤΟΛΟΓΗΣΗΚατά τη διάρκεια της πειραματικής περιόδου, τα σκάφη που αλιεύουν πελαγικά είδη δεν υπόκεινται στην υποχρέωση ναυτολόγησης ναυτικών της Αγκόλας.7. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ7.1. Κάθε σκάφος δύναται να ναυτολογήσει έναν επιστημονικό παρατηρητή, τον οποίον διορίζει και αποζημιώνει το Υπουργείο Αλιείας και Περιβάλλοντος. Η παρουσία του παρατηρητή επί του σκάφους δεν μπορεί κανονικά να υπερβαίνει τη διάρκεια μιας αλιευτικής εξόρμησης.7.2. Ο χρόνος παρουσίας του παρατηρητή επί του σκάφους καθορίζεται από τις αρχές της Αγκόλας χωρίς ωστόσο να υπερβαίνει, κατά γενικό κανόνα, το χρονικό διάστημα που είναι αναγκαίο προκειμένου να εκτελέσει τα καθήκοντά του.7.3. Ο παρατηρητής απολαύει της ίδιας μεταχείρισης όπως και οι αξιωματικοί του σκάφους. Ο παρατηρητής:- παρατηρεί τις αλιευτικές δραστηριότητες των σκαφών,- προβαίνει σε βιολογική δειγματοληψία στο πλαίσιο επιστημονικών προγραμμάτων,- καταγράφει τα χρησιμοποιούμενα αλιευτικά εργαλεία,- επαληθεύει τα στοιχεία των αλιευμάτων που αφορούν τη ζώνη αλιείας της Αγκόλας, τα οποία εμφαίνονται στο ημερολόγιο του πλοίου,- κοινοποιεί μια φορά την εβδομάδα μέσω ασυρμάτου τα αλιευτικά δεδομένα.Κατά την παραμονή επί του σκάφους ο παρατηρητής:- λαμβάνει όλα τα αναγκαία μέτρα ώστε η επιβίβασή του καθώς και η παρουσία του επί του σκάφους να μην διακόπτουν ούτε να παρεμποδίζουν τις αλιευτικές δραστηριότητες,- δεν προκαλεί ζημίες στα αγαθά και στον εξοπλισμό που ευρίσκονται στο σκάφος και τηρεί το απόρρητο όλων των εγγράφων που ανήκουν στο σκάφος αυτό.- συντάσσει έκθεση δραστηριοτήτων η οποία διαβιβάζεται στις αρμόδιες αρχές της Αγκόλας.Οι όροι επιβίβασής του ορίζονται με κοινή συμφωνία μεταξύ του πλοιοκτήτη ή του εκπροσώπου του και των αρχών της Αγκόλας. Ο μισθός και οι εισφορές κοινωνικής ασφάλισης του παρατηρητή βαρύνουν το Υπουργείο Αλιείας και Περιβάλλοντος. Οι πλοιοκτήτες καταβάλλουν στο Υπουργείο Αλιείας και Περιβάλλοντος, μέσω του πράκτορα, ποσό 15 ευρώ ανά ημέρα παραμονής του παρατηρητή σε κάθε σκάφος. Τα έξοδα επιβίβασης και αποβίβασης του παρατηρητή βαρύνουν τον πλοιοκτήτη εφόσον δεν είναι σε θέση να αναλάβει και να αποβιβάσει τον παρατηρητή σε λιμένα της Αγκόλας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στον συμφωνημένο τόπο ή χρόνο και εντός των δώδεκα επόμενων ωρών, ο πλοιοκτήτης απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή.8. ΕΠΙΘΕΩΡΗΣΗ ΚΑΙ ΕΛΕΓΧΟΣΤα κοινοτικά σκάφη που αλιεύουν στο πλαίσιο της συμφωνίας, θα αποτελέσουν αντικείμενο δορυφορικής παρακολούθησης σύμφωνα με τους όρους που πρόκειται να συμφωνηθούν μεταξύ των μερών.Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που αλιεύουν στο πλαίσιο της συμφωνίας, πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλας που είναι επιφορτισμένος με την επιθεώρηση και τον έλεγχο των αλιευτικών δραστηριότητων.Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.9. ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝΚάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλας στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.Με την επιφύλαξη των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλας (TAAG).Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος.10. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝΗ ελάχιστη χρησιμοποιούμενη διάσταση των ματιών των διχτυών είναι εκείνη που προβλέπεται από την εθνική νομοθεσία.11. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ ΓΙΑ ΣΚΟΠΟΥΣ ΕΛΕΓΧΟΥ11.1. Η αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών για κάθε ακινητοποίηση για σκοπούς ελέγχου αλιευτικού πλοίου που φέρει σημαία κράτους μέλους της Κοινότητας, η οποία έλαβε χώρα εντός της αλιευτικής ζώνης της Αγκόλας και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.11.2. Πριν να εξετασθεί η λήψη ενδεχόμενων μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου έναντι του φορτίου ή του εξοπλισμού του σκάφους, εκτός των περιπτώσεων που τα μέτρα αυτά έχουν ως σκοπό τη διατήρηση των αποδείξεων σχετικά με την υποτιθέμενη παράβαση, πραγματοποιείται συνάντηση συνεννόησης εντός προθεσμίας μίας εργάσιμης ημέρας μετά τη λήψη των προαναφερθεισών πληροφοριών, μεταξύ της αντιπροσωπείας της Επιτροπής στην Αγκόλα, του Υπουργείου Αλιείας και Περιβάλλοντος, και των αρχών ελέγχου, με την ενδεχόμενη συμμετοχή ενός εκπροσώπου του οικείου κράτους μέλους.Κατά τη συνάντηση αυτή, τα μέρη ανταλλάσσουν μεταξύ τους κάθε έγγραφο ή κάθε χρήσιμη πληροφορία, κυρίως αποδεικτικά στοιχεία αυτόματης καταγραφής του στίγματος του σκάφους κατά τη διάρκεια της αλιευτικής εξόρμησης μέχρι τη στιγμή της ακινητοποίησης για σκοπούς ελέγχου, οι οποίες μπορούν να βοηθήσουν στην αποσαφήνιση των περιστάσεων των διαπιστωθέντων γεγονότων.Ο πλοιοκτήτης ή ο εκπρόσωπός του ενημερώνεται για το αποτέλεσμα αυτών των συνεννοήσεων, καθώς και για όλα τα μέτρα που συνεπάγεται ο έλεγχος.11.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συναλλακτική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια της ακινητοποίησης για σκοπούς ελέγχου.11.4. Εάν η υπόθεση δεν κατέστη δυνατό να διακανονισθεί με συναλλακτική διαδικασία και εάν ασκηθεί δίωξη ενώπιον μιας αρμόδιας δικαστικής αρχής ορίζεται τραπεζική εγγύηση από την αρμόδια αρχή εντός προθεσμίας σαράντα οκτώ ωρών μετά το τέλος της συναλλακτικής διαδικασίας εν αναμονή της δικαστικής απόφασης. Το ποσό της εγγύησης αυτής δεν πρέπει να είναι μεγαλύτερο από το ανώτατο ύψος προστίμου που προβλέπεται από την εθνική νομοθεσία για την υποτιθέμενη παράβαση. Η τραπεζική εγγύηση αποδεσμεύεται από την αρμόδια αρχή αμέσως μόλις εκδοθεί δικαστική απόφαση που απαλλάσσει τον πλοίαρχο του σκάφους από την κατηγορία.11.5. Το σκάφος και το πλήρωμά του αποδεσμεύονται:- είτε μετά από το τέλος των συνεννοήσεων, εάν το επιτρέπουν οι σχετικές διαπιστώσεις,- είτε μετά την εκπλήρωση των υποχρεώσεων που απορρέουν από τη συναλλακτική διαδικασία,- είτε μετά από κατάθεση της τραπεζικής εγγύησης από τον πλοιοκτήτη (δικαστική διαδικασία).Προσάρτημα 1&gt;PIC FILE= "L_2001066EL.001202.EPS"&gt;>PIC FILE= "L_2001066EL.001301.EPS">Προσάρτημα 2&gt;PIC FILE= "L_2001066EL.001402.EPS"&gt;>PIC FILE= "L_2001066EL.001501.EPS">Προσάρτημα 3.1&gt;PIC FILE= "L_2001066EL.001602.EPS"&gt;Προσάρτημα 3.2&gt;PIC FILE= "L_2001066EL.001702.EPS"&gt;Προσάρτημα 4.1&gt;PIC FILE= "L_2001066EL.001802.EPS"&gt;Προσάρτημα 4.2&gt;PIC FILE= "L_2001066EL.001902.EPS"&gt;Προσάρτημα 5&gt;PIC FILE= "L_2001066EL.002002.EPS"&gt;Προσάρτημα 6&gt;PIC FILE= "L_2001066EL.002102.EPS"&gt;